Dersom svartbrun rørsopp har noen typiske forvekslingssopper, er det fløyelsrørsopp i ung alder, da begge har lodden hatt. Imidlertid er fargen blekere på svartbrun rørsopp. Ettersom begge er spiselige uten krav til behandling, er det av liten gastronomisk betydning hvilken sopp det er snakk om. Den kan også minne om orerørsopp (), men denne er gulere og blekere enn svartbrun rørsopp. Orerørsopp er omtalt som spiselig av enkelte, men uspiselig av andre.